Document ID: /roh_data/filtered/fineweb-2-filterrobots_roh.jsonl.gz/54252

Cussegl federal cuntent cun sia lavur dal 2014
- Glindesdi, 9.3.2015, 11:29
Ils Cusseglier federals èn cuntents cun lur lavur prestada l'onn passà. Tenor il rapport da fatschenta ch'è vegnì publitgà, hajan ils singuls departaments cuntanschì dal tut, u almain per part, la gronda part da las finamiras.
Las prognosas da conjunctura per il 2015 valitescha il Cussegl federal sco positivas. Il rapport è dentant vegnì scrit il december, pia avant l'aboliziun dal curs minimal da l'euro. Tenor il rapport aveva la regenza fatg quint che quel vegnia anc a valair ditg.
Maschadada è la bilantscha quai che pertutga la finamira da rinforzar la relaziun tranter la Svizra e l'UE.
Dumondas d'asil
Cuntanschì las finamiras hajan ins tranter auter quai che pertutga "nizzegiar las schanzas da la migraziun". La regenza renda qua attent a la refurma d’asil planisada ed a la cunvegna cun l’UE davart ina participaziun svizra al biro europeic en dumondas d’asil.
RR novitads 12:00